Document ID: 32014D0702

KOMISJONI RAKENDUSOTSUS,
7. oktoober 2014,
millega muudetakse otsust 2007/131/EÜ ultralairibaseadmetel raadiospektri ühtlustatud kasutamise võimaldamise kohta ühenduses
(teatavaks tehtud numbri C(2014) 7083 all)
(2014/702/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
ning arvestades järgmist:
(1)
Komisjoni otsusega 2007/131/EÜ, (2) mida on muudetud otsusega 2009/343/EÜ, (3) ühtlustatakse liidus ultralairiba (ultra-wideband ehk UWB) raadioseadmete kasutamise tehnilised tingimused. Sellega tagatakse raadiospektri kättesaadavus ühtlustatud tingimustel kogu liidus, kõrvaldatakse tõkked ultralairibatehnoloogia kasutuselevõtmisel ning luuakse sellistele süsteemidele toimiv ühtne turg, mis toob kaasa märkimisväärse mastaabisäästu ja kasu tarbijatele.
(2)
Raadiospektri kasutuse ja tehnoloogia kiire areng peab ultralairibatehnoloogiat käsitlevates õigusaktides adekvaatselt kajastuma, et Euroopa ühiskond saaks kasu ultralairibatehnoloogia uuenduslike rakenduste kasutuselevõtust, ilma et see kahjustaks teisi raadiospektri kasutajaid. Seepärast tuleks muuta otsuse 2007/131/EÜ viimast versiooni.
(3)
Sel põhjusel andis komisjon vastavalt otsusele 676/2002/EÜ Euroopa Postside- ja Telekommunikatsiooniadministratsioonide Konverentsile (CEPT), kus käsitleti ultralairibatehnoloogiat, 28. mail 2012 viienda volituse, et täpsustada tehnilisi parameetreid, võttes arvesse otsuse 2007/131/EÜ võimalikku ajakohastamist.
(4)
CEPTi 45. aruandes, mille Elektroonilise Side Komitee (ECC) 21. juunil 2013 heaks kiitis ning mis esitati vastusena viiendale mandaadile, soovitas CEPT komisjonil otsuse 2007/131/EÜ edasiste muudatuste puhul kasutada ühtsemat lähenemisviisi, võttes arvesse häirevähendamismeetmete kirjeldusi koos kõigi asjakohaste üksikasjalike parameetritega, mis on esitatud Euroopa Telekommunikatsioonistandardite Instituudi (ETSI) välja töötatud harmoneeritud Euroopa standardites.
(5)
CEPTi 45. aruandes selgitati, millistel tehnilistel tingimustel võimaldavad teatavad häirevähendamismeetmed kasutada ultralairibaseadmeid suurema saatevõimsusega, pakkudes samal ajal samaväärset kaitstust olemasolevate ultralairiba piirangute juures üldkasutuse, mootor- või raudteesõidukites kasutamise ja asukohaotsingu seadmete puhul. Lisaks nimetatud aruande soovitustele, mida tuleks rakendada kogu ELis, tuleks teha siduvaks ka kõnealuste häirevähendamismeetmete määratlused ja tehnilised parameetrid, nii nagu need on sätestatud asjakohastes standardites, kuna need meetmed võimaldavad häireid vähendada üksnes siis, kui kasutatakse asjakohaste tööparameetritega.
(6)
Ultralairibaseadmete kasutamist õhusõiduki pardal võib lubada ainult tingimusel, et need vastavad lennuohutusstandarditele ja neile on antud asjakohane lennukõlblikkussertifikaat; samuti peavad need vastama muudele asjakohastele lennundussätetele ja elektroonilise side standarditele. Kogu ühenduses kehtivaid lennukõlblikkussertifikaate annab vastavalt komisjoni määrusele (EL) nr 748/2012 (4) välja Euroopa Lennundusohutusamet.
(7)
Materjale tuvastavaid seadmeid kasutatakse objektide ja materjalide avastamiseks ja kirjeldamiseks või piltide tegemiseks elamute või ärihoonete seinte sees asuvatest torudest, juhtmetest ja muudest struktuuridest. CEPT on teatanud komisjonile, et materjale tuvastavate seadmete puhul võib kasutada leebemaid piirmäärasid, kuna nende seadmete kasutusviis koos väga väikese kasutustiheduse ja asjaoluga, et nad ei ole pidevalt sisse lülitatud, vähendavad veelgi raadiosideteenustele kahjulike häirete tekke ohtu. Läbivaadatud piirmäärad on sätestatud ECC 30. märtsi 2007. aasta otsuses ECC/DEC/(07)01, mida on muudetud 2009. aasta 26. juunil.
(8)
Komisjon on Euroopa Parlamendi ja nõukogu direktiivi 1999/5/EÜ (5) kohaselt andnud Euroopa standardiorganisatsioonidele mandaadi M/407 harmoneeritud standardite koostamiseks. Need hõlmavad nimetatud direktiivi alusel tunnustatud ultralairiba seadmeid ning nende puhul eeldatakse, et need vastavad kõnealuse direktiivi nõuetele. Vastuseks komisjoni mandaadile M/407 on ETSI välja töötanud harmoneeritud standardid: EN 302 065-1 ultralairiba kasutavate lähitoimeseadmete tehniliste üldnõuete kohta, EN 302 065-2 ultralairiba kasutava asukohaotsinguseadmete nõuete kohta ja EN 302 065-3 mootor- või raudteesõidukites kasutatavate ultralairibaseadmete nõuete kohta.
(9)
ECC ja ETSI vahel 20. oktoobril 2004 allkirjastatud vastastikuse mõistmise memorandumiga tagatakse harmoneeritud standardite väljatöötamise ja neile standarditele vastava spektri kasutamist reguleerivate tingimuste koordineerimine. Häirevähendamismeetmete tehnilised üksikasjad on sätestatud ETSI poolt välja töötatud harmoneeritud Euroopa standardites ja ECC otsuses (06)04 ning neid ühtlustatakse kõigi hilisemate muudatustega, nagu on sätestatud ECC ja ETSI vahelises vastastikuse mõistmise memorandumis. Seega tuleks komisjoni otsuses loetleda üksnes asjakohased häirevähendamismeetmed.
(10)
Seepärast tuleks otsust 2007/131/EÜ vastavalt muuta.
(11)
Käesolevas otsuses ette nähtud meetmed on kooskõlas raadiospektrikomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2007/131/EÜ muudetakse järgmiselt.
1.
Artiklis 2 asendatakse punktid 6, 7 ja 8 järgmisega:
„6. „e.i.r.p”- ekvivalentne isotroopne kiirgusvõimsus, mis on antenni sisendisse antava võimsuse korrutis antennivõimendusega (absoluutne või isotroopne võimendus), isotroopse antenni suhtes antud suunas;
7. „suurim e.i.r.p. spektraaltiheduse keskväärtus”- teatud sagedusel katsetatava raadioseadme e.i.r.p väärtus, mis on maksimumtaseme suunas kiiratud keskmine võimsus ribalaiuse (mille kesksageduseks on katsetatav sagedus) ühiku kohta kindlaksmääratud mõõtmistingimuste korral;
8. „kiirgusvõimsuse tippväärtus”- e.i.r.p väärtus sagedusel, kus on 50 MHz ribalaiuses kindlaksmääratud mõõtmistingimustel tuvastatud maksimumtaseme suunas kiiratud suurim kiiratava võimsuse keskväärtus;”
;
2.
Artikli 2 punkt 9 jäetakse välja.
3.
Artikli 2 lõige 11 asendatakse järgmisega:
„11. kogu kiirgusvõimsuse spektraaltihedus- keskmise võimsuse spektraaltiheduse keskväärtuste aritmeetiline keskmine, mida mõõdetakse sfääriliselt ümber raadioseadme, kusjuures mõõtepunktide vahe ei ületa 15o. Mõõtmise üksikasjalik skeem on esitatud ETSI standardis EN 302 435;”
;
4.
Artiklile 2 lisatakse järgmised punktid 12 ja 13:
„12. „õhusõiduki pardal”- raadioside kasutamine õhusõidukisisese side eesmärgil õhusõiduki sees;
13. „LT1 süsteemid”- süsteemid, mis on ette nähtud inimeste ja objektide üldiseks asukohaotsinguks ning mida võib kasutusele võtta sagedusloata.”
5.
Artikkel 3 asendatakse järgmisega:
„Artikkel 3
Liikmesriigid lubavad raadiospektri kasutamise ultralairibaseadmetele lähtuvalt häirete ja kaitstuse puudumise põhimõttest, tingimusel et sellised seadmed vastavad käesoleva otsuse lisas sätestatud nõuetele ja neid kasutatakse siseruumides või, kui neid kasutatakse välitingimustes, ei ole need kinnitatud paikse rajatise, püsitaristu või paikse väliantenni külge. Lisas sätestatud tingimustele vastavaid ultralairibaseadmeid lubatakse kasutada ka mootor- või raudteesõidukites.”
6.
Lisa asendatakse käesoleva otsuse lisas esitatud tekstiga.
Artikkel 2
Käesolev otsus jõustub 1. veebruaril 2015. aastal.
Artikkel 3
Käesolev otsus on adresseeritud liikmesriikidele.
Brüssel, 7. oktoober 2014

Labels: 7
12
8
20